Muriṭanya
- Iɣ ur igi wad amgrad lli tsiggilt, kcm s tasna n Muritanya bac ad tẓrt akkʷ imgradn nna dar illa yism zun d wad !
Muritanya nɣ d Mawritanya tga yism n yat tgldit tamaziɣt tkka-tt-inn ɣ mad izrin ɣ ugafa utrim n udɣar nna mu nttini ɣilad ism n Tamazɣa. Tuckad zɣ talatint Mauretania nɣ d Mauritania. Dar igrikiyn iqburn tkka-tt-inn tga s yism Murusya, Maurusia - Maupouσῐ́ᾱ.[1] Igr arakal lli s tinn tkka tɣʷit ɣ-akud-ann tgldit ad ar itbddal zɣ tasut s tayyaḍ. Ɣ uzmz n ugllid Bukus wis-sin[2] tkka-tt-inn tgldit ad tɣʷi akal zɣ agaraw anaṭlas ar ugmuḍ n Dzayr. Ttussann ɣ-akud-ann imuriṭanyn dar irumiyn d igrikiyn s yism n Imuriyn (s tanglizt: Mauri).[3]
Gr Tamawt: Tirra n Muriṭanya s uskkil n "ṭ" ad is naḥyan tagldit tamaziɣt ad af nsawal ɣilad d tmazirt n Muritanya lli illan ɣ iffus n Lmɣrib. Mqqar ṭṭafn s sin-itsn ismawn mrwasnin ur illi gratsn awd yat tazdayt, acku mqqar iwtta n tgldit ad taqburt ur bahra baynn ɣ iffus, micc ur jju lkmn iffus n idrarn n Waṭlas d idɣarn lli ɣ tlla tamdint n Mrrakc ɣilad. Tmazirt n Muritanya n ɣila ɣar ifransawiyn ka ad as-igan ism ann lliɣ tt stɛmrn, micc ɣ mad izrin tkka-tt-inn ttussan s yism n tmazirt n Cngiṭ.
Aẓur n yism[ssnfl | Snfl asagm]
Ikka-d yism ad n Muriṭanya ism alatin lli d sxddmn irumiyn s usint z darsn igrikiyn iqburn, lli tn ikkan ar saghasn tasga n ugafa n Lmɣrib s Murusya (s tagrikt taqburt: Maupouσῐ́ᾱ), d imzdaɣ nns s Murusyus (s tagrikt taqburt: Maupoύσιoς) d ɣid ad ikka yism alatin n Muri (Mauri) lli gan i aɣrf n Imuriyn. Llan kraḍ turdawin igjdan imqqurn f aẓur n yismawn ad:
- Aẓur Agrik, zɣ Mawrus nɣ Mavrus (uaύpoς) lli d ilan anamk n Asggan.[4]
- Aẓur Afuniq, zɣ Muharim, lli isnamkn: Akal lli d illan ɣ utaram nɣ ɣ tigira n umaḍal.[5]
- Aẓuṛ Amaziɣ, zɣ Amur nɣ Tamurt, lli ilan anamk n Tamazirt.[6]
Tiɣbula[ssnfl | Snfl asagm]
- ↑ The Geography of Strabo- The Geography of Strabo. Ittuyẓra ass n 27 Jwiyyi 2020.
- ↑ Phillip C. Naylor (7 May 2015) - Historical Dictionary of Algeria. Rowman & Littlefield Publishers. p. 376. 978-0-8108-7919-5
- ↑ "Region, North Africa"- Encyclopedia Britannica. August 9, 2007
- ↑ George Leighton Ditson. The Crescent and French Crusaders (s tanglizt). p. 122
- ↑ Gabriyil Kamp (2007). Les Berbères (s tanfransist). Babel
- ↑ Amawal n wantirnit- Asinag Agldan n Tussna Tamaziɣt.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bam_Latn knc_Latn eng_Latn shn_Mymr eng_Latn kab_Latn kab_Latn